Hvernig búum við ungmenni landsins undir framtíðina , í heimi þar sem hraðar breytingar eru regla en ekki undanteking , þar sem nýsköpun samfélaga ákvarðar lífsgæði borgaranna og aðgangur að gæðamenntun verður enn mikilvægari en í dag ? Niðurstöður PISA-könnunarinnar sýna enn á ný að við höfum tækifæri til að gera mun betur þegar litið er til þeirrar grunnfærni sem ungmenni þurfa til að geta tekist á við næstu skólastig . Menntun gefur okkur lykilinn að heiminum , áhugaverðum störfum og betri lífskjörum . Hvernig tryggjum við að börnin okkar fái lykilinn að heiminum , þekkingu sem þau sannarlega þurfa til að bæta kjör sín og ekki síður til að takast á við erfiðustu viðfangsefni samtímans , með vísindin að vopni ? Fimmtudaginn 16. janúar kl. 17 - 19 efnir Samfylkingin til samtals um menntamál , þar sem fimm fræðimenn flytja tíu mínútna erindi hver og veita okkur innsýn í hugmyndir sínar um hvernig við byggjum sterkan grunn menntunar fyrir betra samfélag . – Jóhanna Vigdís Guðmundsdóttir , framkvæmdastjóri Almannaróms – Miðstöðvar um máltækni – Dr. Hermundur Sigmundsson , prófessor í lífeðlislegri sálfræði við háskólann í Þrándheimi í Noregi og Háskólann í Reykjavík – PISA 2018 : Staða okkar , ástæður og möguleikar – Eiríkur Rögnvaldsson , prófessor emeritus í íslenskri málfræði við Háskóla Íslands – Dr. Berglind Gísladóttir , lektor á menntavísindasviði við Háskóla Íslands : Árangur íslenskra unglinga í stærðfræði og náttúrufræði . – Logi Einarsson , formaður Samfylkingarinnar Boðið verður upp á súpu , verið öll hjartanlega velkomin ! Framundan er spennandi starfsár í vændum hjá Samfylkingunni og koma hér lykildagsetningar sem gott er að hafa í huga og taka frá . Spennandi tímar framundan ! Sigrún Einarsdóttir , hefur verið ráðin í stöðu verkefna - og viðburðarstjóra Samfylkingarinnar , hún hefur þegar hafið störf . Sigrún var síðast verkefna - og þjónustustjóri hjá Norræna húsinu . Þá sá hún um stjórn verkefnisins Norðurlönd í fókus sem er hluti af samskiptasviði Norrænu ráðherranefndarinnar og sá um miðlun á starfi nefndarinnar á Íslandi . Sigrún starfaði einnig í þrjú ár í sendiráði Íslands í Noregi og sinnti þar meðal annars borgaraþjónustu og öðrum verkefnum svo sem þýðingum og milligöngu forstöðumanna og ráðuneyta á Íslandi og í Noregi . Sigrún er fjölmiðlafræðingur og hefur auk þess numið menningarstjórnun við Háskólann á Bifröst . Staðan var auglýst fyrir áramót og voru umsækjendur 35 talsins . Valnefnd sá um vinnslu á umsóknum og var ráðningin svo staðfest af framkvæmdastjórn flokksins . Guðrún Ögmundsdóttir , fyrrverandi þingmaður og borgarfulltrúi , er látin . Hún lést á gamlársdag og var banamein hennar krabbamein . Guðrún var einstök kona og í miklum metum höfð meðal samferðarmanna sinna . Eiginmaður hennar , Gísli Víkingsson sérfræðingur hjá Hafrannsóknarstofnun , greindi frá andláti hennar í gær og hafa síðan fjölmargir minnst hennar á samfélagsmiðlum og víðar á netinu . Guðrún var fyrst kjörin til setu í borgarstjórn fyrir Kvennalistann árið 1992 og fyrir Reykjavíkurlistann 1994 - 1998 . Hún var kjörin í borgarstjórn Reykjavíkur fyrir Samfylkinguna árið 2018 . Guðrún var kjörin á þing fyrir Samfylkinguna í Reykjavíkurkjördæmi árið 1999 og sat á þingi til ársins 2007 . Hún gegndi auk þess fjölda trúnaðarstarfa fyrir fyrir stjórnvöld og félagasamtök . Fjölmargir landsmenn hafa minnst Guðrúnar og sagði Logi Einarsson , formaður Samfylkingarinnar , á síðu sinni . „ Ef allir væru jafn góðir og skemmtilegir og þessi yndislega kona var , væri heimurinn sannarlega betri . “ Inga Björk Margrétar Bjarnadóttir , formaður framkvæmdastjórnar Samfylkingarinnar segir Guðrúnu hafa verið ljósbera . „ Allsstaðar þar sem hún kom birti til og hún færði fólki ljóstýru með baráttu sinni . Minnist hennar með hlýju og þakka fyrir vináttuna á meðan ég held baráttunni fyrir bættum heimi áfram með manngæsku hennar að leiðarljósi . “ Heiða Björg Hilmisdóttir , varaformaður Samfylkingarinnar , segist enn ekki hafa fundið nægilega stór orð til að lýsa því hve mikill missir sé af Guðrúnu . „ Ráðagóð og risastór hjartahlý og hreinskilin . Ég samhryggist fjölskyldu hennar svo því það tómarúm sem skapast er einhvernvegin svo risastórt fyrir okkur öll sem samfélag en þeirra missir er mestur . Gunna elskaði sitt fólk mest um leið og hún elskaði alla og sýndi öllum virðingu og kærleika . Betri samstarfskonu og fyrirmynd er erfitt að finna . “ Dagur B. Eggertsson borgarstjóri segir Guðrúnu hafa tekist á við veikindin eins og aðra baráttu , það er að segja með lífsgleði , sjarma , jákvæðni og smitandi bjartsýni auk þess sem húmorinn hafi aldrei verið langt undan . „ Og baráttukona var Gunna alltaf . Hún ruddi brautina á ótalmörgum sviðum og skildi eftir sig djúp spor í samfélaginu og hjörtum fjölmargra . Hvar sem einstaklingar eða hópar sem áttu undir högg að sækja þurftu stuðning eða rödd var Gunna mætt með eldmóð og óbilandi baráttuhug í bland við klókindi og málafylgju . Eftir allan sinn magnaða feril var gríðarlegur fengur að fá hana aftur inn í borgarstjórnarflokk Samfylkingarinnar vorið 2018 og að sama skapi er það mikill missir að sjá á eftir henni , ekki aðeins sem stjórnmálakonu heldur ekki síður þeirri mögnuðu og sönnu manneskju sem hún var . Það urðu allir ríkari af því að kynnast Gunnu Ö. Engum hef ég kynnst sem hafði jafn mikið og djúpt innsæi í samskipti fólks og hópa . Gunna var örlát á ráð og reynslu og varð hvarvetna „ límið “ í þeim félagsskap sem hún gekk til liðs við – og oftar en ekki sjálfskipaður veislustjóri – því enginn var meiri stemmningsmanneskja eða skemmtilegri á góðri stund . Mér þykir ótrúlega vænt um myndina sem ég læt fygja frá síðustu gleðigöngu en hún var jafnframt síðasta opinbera þátttaka Gunnu sem borgarfulltrúi áður en hún fór í veikindaleyfi . Ég votta Gísla og öllum aðstandendum mína dýpstu samúð . Blessuð sé minning Guðrúnar Ögmundsdóttur . “ Ragnheiður Elín Árnadóttir , fyrrverandi ráðherra Sjálfstæðisflokksins , segist hreinlega aldrei hafa kynnst skemmtilegri konu en Guðrúnu . „ Fólk varð held ég bara almennt betra með því að umgangast hana – alla vega náði hún alltaf að koma auga á það góða í fólki og leggja rækt við það . Og það ætla ég að reyna að hafa í huga hér eftir þegar við kveðjum þessa stórbrotnu konu . “ Pawel Bartoszek , forseti borgarstjórnar , segir að Guðrún hafi kunnað að tala við fólk af virðingu og um fólk af fólk af virðingu . „ Það mættu sem flestir taka hana sér til fyrirmyndar í þeim efnum . Þín verður sárt saknað , kæra samstarfskona og granni . “ Þorbjörg Þorvaldsdóttir , formaður samtakanna ’ 78 , segir að það séu margir sem eigi Guðrúnu svo margt að þakka . „ Stórkostleg kona , fyrirmynd og einn alöflugasti bandamaður hinsegin fólks á Íslandi . “ Ingibjörg Sólrún Gísladóttir , fyrrverandi formaður Samfylkingarinnar , þakkar Guðrúnu fyrir sterka vináttu og stuðning í meira í en 40 ár . „ Takk fyrir allan hláturinn , dansinn , fjörið , matinn , heilræðin , ullarsokkana , skammirnar , örlætið , grátinn , trúnaðarsamtölin , yndisstundirnar og erfiðu stundirnar líka . Góða ferð í sumarlandið elsku vinkona . “ Svandís Svavarsdóttir , heilbrigðisráðherra , segist minnast Guðrúnar fyrir einstaka nærveru , réttsýni , húmor og næmi . „ Örlát á stuðning og hvatningu , faðmlög og skilaboð löng og stutt . Svo ótrúlega dýrmæt manneskja . “ Birgitta Jónsdóttir , fyrrverandi þingmaður Pírata , segir að Guðrún hafi verið ein af þessum einstöku mannverum , mannvinum „ sem lét manni alltaf verða hlýtt í hjartanu þegar maður hitti hana og á sama tíma fyllast baráttumóð til handa öðrum . Blessuð sé minning hennar um alla tíð . Votta aðstandendum hennar djúpstæða samúð við fráfall hennar . “ Frekari minningarorð um Guðrúnu má meðal annars lesa hér : Árið 2010 kom út saga Guðrúnar Ögmundsdóttur , Hjartað ræður för , skráð af Höllu Gunnarsdóttur . Við kynnum með stolti Stjórnmálaspjallið , nýja hlaðvarpsþáttaröð í umsjón Óskars Steins Jónínusonar Ómarssonar , varaforseta Ungra jafnaðarmanna . Ef þér þykir vanta umræðu um það sem skiptir máli þá ættu þessir þættir að vera eitthvað fyrir þig ! Athugaðu að þáttunum er bætt jafnharðan inn þannig enn á eftir að bætast í safnið . Óskar Steinn Jónínuson Ómarsson ræðir við Helgu Völu Helgadóttur , þingkonu Samfylkingarinnar , um málefni hælisleitenda og útlendinga . Helga Vala hefur sterkar skoðanir og víðtæka þekkingu á málefninu , en hún starfaði m.a. sem lögmaður fyrir hælisleitendur áður en hún tók sæti á Alþingi . Hér má hlusta á þáttinn og einnig á Spotify . Sunna Kristín Hilmarsdóttir , blaðamaður á Vísi og fulltrúi í samninganefnd blaðamanna mætir á fund Verkalýðsmálaráðs Samfylkingar á sunnudaginn 1. desember í húsnæði Samfylkingarinnar í Hafnarfirði , Strandgötu 43 í Hafnarfirði á milli kl. 14 og 16 . Fundarefnið er að þessu sinni kjör blaðamanna og kjarabarátta þeirra . Blaðamenn eru í einkennilegri stöðu því þeim er ætlað að fjalla um kjör annarra stétta en þeim reynist erfitt að fjalla um sína eigin stöðu . Verkalýðsmálaráð Samfylkingarinnar vill hlusta . Að vanda verður boðið upp á vöfflur , rjúkandi kakó og samræður um verkalýðsmál og allt hitt sem við teljum að muni gera samfélag okkar fallegt og réttlátt með jöfn tækifæri fyrir alla . Leikföng og föndurdót fyrir börnin . Um helgina opnar fyrirmyndar jólaþorp Hafnfirðinga beint á móti fundarsal Samfó . Tilvalið að skreppa í jólaþorpið fyrir eða eftir vöfflur og kakó . Hlökkum til að sjá ykkur ! Hjartanlega velkomin á súpufund í Sunnusal , Iðnó , miðvikudaginn 27.11.2019 kl. 17:00 . Hvert er samspil menntunar og nýsköpunar ? Hvaða grunn þarf að leggja áherslu á til að geta byggt upp hugvitsdrifið atvinnulíf og samfélag á Íslandi ? Dagskrá fundar : Menntun : Grunnur velferðarsamfélags Logi Einarsson , alþingismaður og formaður SamfylkingarinnarUppbygging hugvitsdrifings samfélags : Samspil menntunar og nýsköpunarJóhanna Vigdís Guðmundsdóttir , framkvæmdastjóri Almannaróms – Miðstöðvar um máltækniÍ hvernig samfélagi vill ungt fólk búa ? Ingibjörg Ruth Gulin , forseti Hallveigar – Félags ungra jafnaðarmanna í Reykjavík Í lok fundar verða pallborðsumræður . Súpa verður í boði menntamálanefndar Samfylkingarinnar . Jóhanna Vigdís Guðmundsdóttir , formaður menntamálanefndar Samfylkingarinnar Ræðum leiðir gegn óábyrgum viðskiptaháttum , skattaskjólum og ægivaldi einstakra manna yfir sameiginlegum auðlindum þjóðarinnar . Á morgun á milli klukkan 17 til 19 á Kaffi-Læk . Sjá einnig viðburð á Facebook . Hvað á að gerast þegar fyrirtæki sem hafa aðgang að sameigilegri auðlind þjóðarinnar standa ekki undir trausti ? Hvernig aukum við gegnsæi í viðskiptaháttum ? Er hægt að uppræta skattaskjól ? Á fundinum verða meðal annars Oddný Harðardóttir , þingflokksformaður Samfylkingarinnar , Helga Vala Helgadóttir og Magnús Árni Skjöld , deildarforseti félagsvísinda - og lagadeildar Háskólans á Bifröst og formaður alþjóðanefndar Samfylkingarinnar . Fundarstjóri verður Eva H. Baldursdóttir , lögfræðingur og formaður umhverfisnefndar Samfylkingarinnar . Fundurinn verður haldinn í hliðarsal í Kaffi Læk . Fundurinn er öllum opinn . Við hlökkum til að sjá ykkur ! Samfylkingin lýsir þar að auki yfir vonbrigðum með metnaðarleysi ríkisstjórnarinnar í loftslagsmálum en einungis 2% af fjárlögum er ráðstafað í umhverfismál . „ Framtíðarsamfélag : Breytingartillögur upp á 10 milljarða til að sækja fram á sviði menntunar , nýsköpunar og loftslagsbreytinga . Helmingi meiri aukning í barnabætur . Þessi upphæð er sama upphæð og fyrirhugaður niðurskurður ríkisstjórnarinnar til almennrar löggæslu . Í fyrsta þætti Stjórnmálaspjallsins ræðir Óskar Steinn Jónínuson Ómarsson við Helgu Völu Helgadóttur , þingkonu Samfylkingarinnar , um málefni hælisleitenda og útlendinga . Helga Vala hefur sterkar skoðanir og víðtæka þekkingu á málefninu , en hún starfaði m.a. sem lögmaður fyrir hælisleitendur áður en hún tók sæti á Alþingi . Stjórnmálaspjallið : hælisleitendur og útlendingar Meðferð stjórnvalda á albanskri konu sem vísað var úr landi í síðustu viku stangast á við fjölda laga og alþjóðlegra samninga sem Ísland á aðild að . Þetta segir Helga Vala Helgadóttir , þingkona Samfylkingarinnar , í fyrsta þætti Stjórnmálaspjallsins .